Babelscape/SREDFM huggingface dataset:
Απέραντο Γαλάζιο

Το Απέραντο Γαλάζιο (γαλλικά: "Le Grand Bleu") είναι γαλλική ταινία του 1988 σε σκηνοθεσία του Λυκ Μπεσόν. Αποτελεί εκτεταμένη δραματοποιημένη διασκευή της πραγματικής ιστορίας δυο φίλων δυτών οι οποίοι ήταν πρωταθλητές της ελεύθερης κατάδυσης στον 20ό αιώνα, του Ζακ Μαγιόλ (τον οποίο υποδύεται ο Ζαν Μαρκ Μπαρ) και του Έντζο Μαϊόρκα (υποδύεται ο Ζαν Ρενό, στην ταινία ονομάζεται "Έντζο Μολινάρι"), και την επινοημένη για τις ανάγκες της ταινίας σχέση του Μαγιόλ με την φίλη του Μαϊόρκα, την Τζοάνα Μπέικερ (υποδύεται η Ροζάνα Αρκέτ). Η ταινία ξεκινά με την παιδική τους ηλικία στο νησί της Αμοργού στην Ελλάδα του 1960, και ολοκληρώνεται με τον θάνατο τους στην θάλασσα της Ταορμίνα στην Σικελία κατά την διάρκεια διαγωνισμού κατάδυσης. Το έργο αναδείχθηκε σε ένα από τα πλέον επιτυχημένα φιλμ του γαλλικού κινηματογράφου και σημείο αναφοράς.Ο πραγματικός Μαγιόλ συμμετείχε ως σεναριογράφος στην ταινία.
City of Stars

Το City of Stars είναι ένα τραγούδι που ερμήνευσαν οι Ράιαν Γκόσλινγκ και Έμα Στόουν, για την ταινία "La La Land" (2016). Η μουσική γράφτηκε από τον Τζάστιν Χάρβιτζ και οι στίχοι από τους Μπεντζ Πάσεκ και Τζάστιν Πολ. Το κομμάτι σημείωσε πολύ καλή παρουσία στα charts: στα νοτιοκορεάτικα "Gaon" έφτασε στο νούμερο 2, στα ελληνικά Digital Songs έφτασε στο νούμερο 3, και στα ουγγρικά στο νούμερο 8. Στα αμερικανικά "Bubbling Under Hot 100 Singles" έφτασε στο νούμερο 13.

Πέρα από την καλή παρουσία του τραγουδιού στα charts παγκοσμίως, έλαβε πολλές τιμητικές διακρίσεις. Το 2017 έλαβε τη Χρυσή Σφαίρα Καλύτερου Πρωτότυπου Τραγουδιού. Λίγες ημέρες αργότερα έλαβε και το Όσκαρ Καλύτερου Πρωτότυπου Τραγουδιού. Εκτός από αυτές τις διακρίσεις, βραβεύθηκε και με το "Critics' Choice Movie Award for Best Song", το Satellite Award for Best Original Song, μεταξύ άλλων.
Mario Kart 64

Το Mario Kart 64 (Ιαπωνικά: マリオカート64 Χέπμπορν: Mario Kāto Rokujūyon?) είναι βιντεοπαιχνίδι αγώνων που αναπτύχθηκε και κυκλοφόρησε από τη Nintendo για το Nintendo 64 το 1996. Είναι ο διάδοχος του "Super Mario Kart" για το Super Nintendo Entertainment System και το δεύτερο παιχνίδι της σειράς "Mario Kart". Κυκλοφόρησε αρχικά στην Ιαπωνία στις 14 Δεκεμβρίου του 1996, και στη βόρεια Αμερική και Ευρώπη το 1997. Τον Ιανουάριο του 2007, κυκλοφόρησε ως ένα downloadable παιχνίδι στο Virtual Console για το Wii και το Wii U.

Οι αλλαγές από το αρχικό περιλαμβάνουν τη μετάβαση πολυγωνικά πραγματικά 3D γραφικά υπολογιστή για το σχεδιασμό των κουρσών και την υποστήριξη τεσσάρων παικτών. Οι παίκτες ελέγχουν χαρακτήρες της σειράς "Mario", που αγωνίζονται γύρω από μια ποικιλία κουρσών με αντικείμενα που βοηθούν τον παίκτη. Η μετάβαση σε τρισδιάστατα γραφικά επέτρεψε επίσης δυνατότητες για πίστες, που δεν ήταν διαθέσιμες με τα γραφικά Mode 7 του αρχικού παιχνιδιού, όπως οι αλλαγές στην ανύψωση, γέφυρες, τοίχους και λάκκους. Ωστόσο, οι χαρακτήρες και τα αντικείμενα παραμένουν ως δισδιάστατα sprites.
Αδελαΐδα του Αμπουάζ

Η Αδελαΐδα του Αμπουάζ ή Αΐλάνδη του Αμπουάζ καταγόταν από επιφανή οικογένεια Φράγκων από την κοιλάδα του Λίγηρα, από την άγνωστη μητέρα της ήταν ανιψιά του Αδελάρδου, αρχιεπισκόπου της Τουρ και του Ράινο επισκόπου του Ανζού. Οι θείοι της την πάντρεψαν με τον ισχυρό ευγενή Ινζελζέ (965). 

Ο σύζυγος της ήταν ευνοούμενος του βασιλιά Καρόλου του Φαλακρού, του είχε παραχωρήσει μεγάλη στρατιωτική δύναμη και χρήμα. Η προίκα της Αδελαίδας περιείχε το Μπουζενσέ, το Σατιγιόν συρ Αντρ και το κάστρο του Αμπουάζ που αργότερα επεκτάθηκε για να γίνει βασιλική κατοικία γνωστό και σαν πύργος του Αμπουάζ. Η Αδελαίδα και ο σύζυγος της Ινζελζέ ήταν "υποκόμητες του Ανζού", ο γιος τους Φούλκων ο Ερυθρός έγινε επίσημα ο πρώτος κόμης, τον τίτλο διατήρησαν όλοι οι απόγονοι του για τρεις περίπου αιώνες. Σύμφωνα με τα Ανδεγαυικά χρονικά μετά τον θάνατο του συζύγου της κατηγορήθηκε για μοιχεία αλλά απαλλάχθηκε από τις κατηγορίες. Ο Γοδεφρείδος Πλανταγενέτης ισχυριζόταν την καταγωγή του από τον Ινζελζέ και την Αδελαΐδα.
Οι περιπέτειες του βαρώνου Μυνχάουζεν

Οι περιπέτειες του βαρώνου Μυνχάουζεν (αγγλικά: "The Adventures of Baron Munchausen") είναι βρετανική ταινία -κωμωδία και περιπέτεια φαντασίας- αμερικανικής παραγωγής του 1988 σε σκηνοθεσία Τέρυ Γκίλιαμ. Βασίζεται στα παραμύθια και ιστορίες του Γερμανού ευγενούς του 18ου αιώνα βαρώνου Μυνχάουζεν σχετικά με τα πολεμικά κατορθώματά του εναντίον της Οθωμανικής αυτοκρατορίας.
Λάσλο Σάμπο

Ο Λάσλο Σάμπο (19 Μαρτίου 1917 - 8 Αυγούστου 1998) ήταν Ούγγρος διεθνής γκρανμαίτρ στο σκάκι.

Γεννήθηκε στην Βουδαπέστη και εντάχθηκε στην διεθνή σκακιστική σκηνή το 1935, στην ηλικία των 18. Κέρδισε το πρώτο διεθνές ουγγρικό πρωτάθλημα σκακιού στο Τατατόβαρος και ακολούθως κλήθηκε για να αντιπροσωπεύσει την χώρα του στους Ολυμπιακούς αγώνες του 1935 στην Βαρσοβία. Ο Σάμπο μάγευσε το κοινό με την επιθετική του στρατηγική, που ερχόταν σε αντίθεση με την κατηφή τακτική θέσεως των συμπατριωτών του. Ο Γκέζα Μαρότσι, ηγετική μορφή για το ουγγρικό σκάκι της εποχής, καθοδήγησε και γαλούχησε τον Σάμπο όπως και άλλους μελλοντικούς πρωταθλητές (Μάξ Ούβε, Βέρα Μέντσικ).

Πριν από τον Β' Παγκόσμιο Πόλεμο υπήρξαν κι άλλες επιτυχίες για τον Σάμπο, όπως την νίκη του στο διεθνές τουρνουά του Χέιστινγκς το 1938-39 (ένα τουρνουά οποίο θα είχε μια μετέπειτα μακρά σχέση). Εργάστηκε ως τραπεζίτης και ασχολήθηκε με συναλλαγές ξένων νομισμάτων.

Όταν ξέσπασε ο πόλεμος, ο Σάμπο εξαναγκάστηκε να εργαστεί σε στρατόπεδο αναγκαστικής εργασίας και αργότερα συνελήφθη από τον ρωσικό στρατό και κρατήθηκε ως αιχμάλωτος πολέμου. Μετά τον πόλεμο επέστρεψε στο σκάκι και αγωνίστηκε σε πολλά διεθνή τουρνουά. Τερμάτισε πέμπτος στο Χρόνιγκεν το 1946, ένα πολύ δυνατό τουρνουά με παγκόσμια ονόματα όπως τους Μποτβίνικ, Ούβε, Σμισλόφ, Νάιντορφ, Μπολεσλάβσκι και Κότοβ. Το 1948 στο τουρνουά του Σάλτσγιομπάντεν, τερμάτισε δεύτερος πίσω από τον Μπρονστάιν . Ο Σάμπο νίκησε στο Χέιστινγκς του 1947/48, 1949/50, όπως και στην Βουδαπέστη το 1948. Οι πέμπτες θέσεις του στα Ιντερζόναλ του 1952 στο Σάλτσγιομπάντεν και στο Γκότενμπουργκ του 1955, του έδωσαν μια θέση στο Τουρνουά Υποψηφίων. Στο 3ο και τελευταίο του Τουρνουά Υποψηφίων, στο Άμστερνταμ το 1956, ο Σάμπο έκανε την πιο υποσχόμενη απόπειρα του για τον Παγκόσμιο τίτλο. Ισοβάθμησε στην 3η θέση με τους Μπρόνσταιν, Γκέλερ, Πετροσιάν και Σπάσκι, πίσω από τους Σμίσλοβ καει Κέρες.

Στις δεκαετίες του 1960 και 1970, ο Σάμπο συνέχισε τις καλές εμφανίσεις σε διεθνές επίπεδο. Κατετάγη πρώτος στο Ζάγκρεμπ το 1964, στην Βουδαπέστη το 1965 (μαζί με τους Πολουγκαέβσκι και Ταϊμάνοβ), στο Σαραγέβο το 1972, στο Χίλφερσουμ το 1973 (με τον Γκέλερ) και ισοβάθμησε στην πρώτη θέση του Χέιστινγκς το 1973/74. (μαζί με τους Γκενάντι, Κούζμιν, Τίμαν και Τάλ)

Συνολικά αντιπροσώπευσε την Ουγγαρία σε 11 Ολυμπιάδες, παίζοντας 5 φορές ως τοπ μπόρντ και κερδίζοντας πολλά μετάλλια. Το 1937, κατέκτησε το αργυρό μετάλλιο τόσο σε ομαδικό όσο και σε ατομικό επίπεδο. Το 1952, κατέκτησε το χάλκινο μετάλλιο στο ατομικό, το 1956 στο ομαδικό και το 1966 πήρε το χάλκινο σε ομαδικό και το αργυρό σε ατομικό επίπεδο.

Ο Σάμπο ήταν ο καλύτερος Ούγγρος σκακιστής για σχεδόν 20 χρόνια. (τον διαδέχθηκε ο Λάγιος Πόρτις κοντά στο 1963/64) Στην κορυφή της καριέρας του ήταν ένας από τους 12 καλύτερους σκακιστές στον κόσμο.

Η οικογένειά του δώρισε ολόκληρη την βιβλιοθήκη και τα αρχεία του για το σκάκι στην δημόσια βιβλιοθήκη του Κλίβελαντ και στην συλλογή ντάμας και σκακιού του Τζόν Γ. Γουάιτ. Η συλλογή αυτή είναι το πιο πλούσιο αρχείο για το σκάκι στον κόσμο. (32.568 τόμοι βιβλίων και τεύχη συμπεριλαμβάνοντας 6.359 τόμους βιβλιοδετημένων περιοδικών)
Εθνικό Πάρκο Ρας Μοχάμεντ

Το Εθνικό Πάρκο Ρας Μοχάμεντ ("αιγυπτιακά αραβικά: رأس محمد", "Rās Maḥammad", "Ρα'ς Μαχαμάντ") είναι ένα εθνικό πάρκο της Αιγύπτου. Εκτείνεται στο ακρωτήριο Ρας Μοχάμεντ και στην γύρω περιοχή στο νότιοτερο άκρο της χερσονήσου του Σινά, στο σημείο που ο κόλπος του Σουέζ και ο κόλπος της Άκαμπα ενώνονται. Έχει έκταση 480 τ.χλμ. Ιδρύθηκε το 1983 λίγο μετά την επιστροφή της Χερσονήσου του Σινά στην Αίγυπτο από το Ισραήλ το 1982, με σκοπό την προστασία της περιοχής από την εκτεταμένη αλιεία. Για τη αλιεία χρησιμοποιούνταν στην περιοχή μέχρι τότε και δυναμίτης με αποτέλεσμα να απειλούνται όχι μόνο τα διάφορα θαλάσσια είδη αλλά και ο ίδιος ο κοραλλιογενής ύφαλος στον οποίον προκαλούνταν φθορές.

Στις μέρες μας το πάρκο είναι δημοφιλής τόπος επίσκεψης και δέχεται περίπου 50.000 τουρίστες κάθε χρόνο. Παρ' όλα αυτά διατηρείται σε πολύ καλή κατάσταση καθώς βαριά προστίμα περιμένουν τους τυχόν ασεβείς επισκέπτες.

Το πάρκο βρίσκεται σε απόσταση περίπου 20 χιλιομέτρων από την πόλη Σαρμ ελ Σέιχ, η οποία έχει πληθυσμό 73.000 κατοίκους (2015).
VancouFur

Το VancouFur είναι ένα ετήσιο συνέδριο furry που πραγματοποιείται στο Ρίτσμοντ της Βρετανικής Κολομβίας, γιορτάζοντας το είδος της ανθρωπομορφικής τέχνης και λογοτεχνίας. Το VancouFur είναι το πρώτο συνέδριο στο είδος του που πραγματοποιείται στη δυτική ακτή του Καναδά. Ξεκινώντας το 2012 με τη συμμετοχή 347 ατόμων, αυξήθηκε ο αριθμός των συμμετεχόντων στους 810 το 2016.
Μπιλ Πάξτον

Ο Μπιλ Πάξτον (αγγλικά: "William "Bill" Paxton", 17 Μαΐου 1955 – 25 Φεβρουαρίου 2017) ήταν Αμερικανός ηθοποιός και σκηνοθέτης. Συμμετείχε σε πολλές ταινίες, μεταξύ των οποίων οι ταινίες "Άλιενς: Η επιστροφή" (1986), "Ο Κυνηγός 2" (1990), "Αληθινά Ψέματα" (1994), και "Απόλλων 13" (1995).
Κόζιμο Β΄ των Μεδίκων

O Κόζιμο Β΄ των Μεδίκων (, 12 Μαΐου 1590 - 28 Φεβρουαρίου 1621) από τον Οίκο των Μεδίκων, ήταν μεγάλος δούκας της Τοσκάνης (1609-161). Για τη διοίκηση είχε εξουσιοδοτήσει τους υπουργούς του. Ήταν προστάτης του Γαλιλαίου, του διδασκάλου των νεανικών του χρόνων.
Nikon

Η Nikon Corporation (ιαπωνικά: 株式会社ニコン), ευρύτερα γνωστή ως Nikon (, ニコン, ), είναι ιαπωνική πολυεθνική εταιρεία με έδρα το Τόκιο, που ειδικεύεται σε προϊόντα οπτικής και απεικονίσεων.

thumb|right|285px|Το Δυτικό Κτήριο της Nikon στο Νίσι-όι του Τόκιο
Τα γνωστότερα προϊόντα της είναι φωτογραφικές μηχανές, φωτογραφικοί φακοί, κιάλια, μικροσκόπια, φακοί ματογυαλιών και επαφής, όργανα μετρήσεων, διόπτρες παρατηρήσεως και πυροβόλων όπλων, καθώς και διατάξεις «steppers», που χρησιμεύουν στη φωτολιθογραφία, τεχνική κατασκευής κυκλωμάτων ημιαγωγών (είναι ο δεύτερος μεγαλύτερος κατασκευαστής steppers παγκοσμίως). Οι εταιρείες ιδιοκτησίας της Nikon σχηματίζουν το «Nikon Group». Επώνυμα προϊόντα είναι η σειρά απεικονιστικών φακών Nikkor (για φωτογραφικές μηχανές, εκτυπωτές φωτογραφιών και άλλες εφαρμογές), η σειρά Nikon F μονοοπτικών (SLR) φωτογραφικών μηχανών με φιλμ 35 mm, η σειρά Nikon D ψηφιακών SLR φωτογραφικών μηχανών, η σειρά Coolpix ψηφιακών φωτογραφικών μηχανών και η σειρά Nikonos υποβρύχιων φωτογραφικών μηχανών. Σημαντικοί ανταγωνιστές της Nikon στην κατασκευή φωτογραφικών είναι η Canon, η Sony, η Panasonic, η Pentax και η Olympus.

Η Nikon είναι μέλος της άτυπης ομάδας εταιρειών ("keiretsu") της Mitsubishi.
Σαμουέλ Ζίλι Γκάγια

Ο Σαμουέλ Ζίλι Γκάγια (Λιέιδα, 1892 - Μαδρίτη, 1976) ήταν Καταλανός ακαδημαϊκός, γλωσσολόγος, φιλόλογος και παιδαγωγός. Μέλος της Ισπανικής Σχολής Γλωσσολογίας, ασχολήθηκε κυρίως με τη φωνητική, τη γραμματική, τη λεξικογραφία και τη λογοτεχνική ανάλυση, λειτουργώντας ως σύνδεσμος μεταξύ της παραδοσιακής γλωσσολογίας και των νέων ρευμάτων για την επιστήμη στην Ισπανία.
Αμάδο Αλόνσο

Ο Αμάδο Αλόνσο (Λερίν, Ναβάρα, 13 Σεπτεμβρίου 1896 - Άρλινγκτον, Μασαχουσέτη, 26 Μαΐου 1952) ήταν Ισπανοαργεντινός γλωσσολόγος και φιλόλογος, ένας από τους πρωτοπόρους της Ισπανικής Σχολής Γλωσσολογίας.
Khan Academy

Η Khan Academy και σε συντομογραφία KA, είναι μη κερδοσκοπική εκπαιδευτική οργάνωση που δημιουργήθηκε το 2006 από τον εκπαιδευτικό Σαλμάν Χαν "(Salman Khan)" με στόχο να δημιουργηθεί μια προσβάσιμη τοποθεσία για την μόρφωση των ανθρώπων. Η οργάνωση παράγει σύντομες διαλέξεις με τη μορφή βίντεο "YouTube". Η ιστοσελίδα επίσης, περιλαμβάνει συμπληρωματικές ασκήσεις και εργαλεία για εκπαιδευτικούς. Όλοι οι πόροι είναι διαθέσιμοι στους χρήστες της ιστοσελίδας. Η ιστοσελίδα και το περιεχόμενό της παρέχονται κυρίως στα Αγγλικά, αλλά είναι επίσης διαθέσιμα σε άλλες γλώσσες όπως Αραβικά, Αρμενικά, Βουλγαρικά, Κινεζικά, Τσέχικα, Δανικά, Ολλανδικά, Γαλλικά, Γεωργιανά, Γερμανικά, Γκουτζαράτι, Εβραϊκά, Χίντι, Ινδονησιακά, Ιταλικά, Ισπανικά, Ιαπωνικά, Κορεάτικα, Μπενγκάλι, Νορβηγικά, Πολωνικά, Πορτογαλικά (Βραζιλιάνικα και Ευρωπαϊκά), Σερβικά, Σουηδικά, Ταμίλ, Τελούγκου, Τουρκικά και Ουρντού.
Τομάς Ναβάρο Τομάς

Ο Τομάς Ναβάρο Τομάς (Tomás Navarro Tomás) ήταν Ισπανός γλωσσολόγος και φιλόλογος, ένα από τα πρώτα μέλη της Ισπανικής Σχολής Γλωσσολογίας και μέλος της Βασιλικής Ακαδημίας της Ισπανίας.
Εμίλιο Αλάρκος

Ο Εμίλιο Αλάρκος Λιοράκ ("Emilio Alarcos Llorach", Σαλαμάνκα, 22 Απριλίου 1922 – Οβιέδο, 26 Ιανουαρίου 1998) ήταν Ισπανός ακαδημαϊκός, γλωσσολόγος και φιλόλογος. Θεωρείται ο εισηγητής στην Ισπανία των ευρωπαϊκών ρευμάτων του λειτουργισμού και του δομισμού. Υπήρξε μέλος της Βασιλικής Ακαδημίας της Ισπανίας και της Ακαδημίας της Αστουριανικής Γλώσσας.
Ραφαέλ Λαπέσα

Ο Ραφαέλ Λαπέσα (Rafael Lapesa, Βαλένθια, 8 Φεβρουαρίου 1908 - Μαδρίτη1 Φεβρουαρίου 2001) ήταν Ισπανός γλωσσολόγος και φιλόλογος, μέλος της Βασιλικής Ακαδημίας και της Βασιλικής Ακαδημίας της Ιστορίας της Ισπανίας. Αποτέλεσε μαζί με άλλους Ισπανούς φιλολόγους και γλωσσολόγους, μέλος της δεύτερης γενιάς της Ισπανικής Σχολής Γλωσσολογίας.
Η Ένατη Πύλη

Η Ένατη Πύλη (αγγλικά: "The Ninth Gate") είναι κινηματογραφική ταινία μυστηρίου του 1999 γαλλικής, ισπανικής, πορτογαλικής και αμερικανικής συμπαραγωγής, με σκηνοθέτη τον Ρομάν Πολάνσκι. Η ταινία αποτελεί διασκευή του βιβλίου "Η λέσχη Δουμάς" του Αρτούρο Πέρεθ-Ρεβέρτε, το οποίο εκδόθηκε το 1993. Η σκοτεινή υπόθεση της ταινίας ασχολείται με την αναζήτηση ενός σπανίου και αρχαίου βιβλίου, το οποίο λέγεται πως περιέχει μυστικές οδηγίες τις οποίες, όταν ακολουθήσει κάποιος, μπορεί να κάνει απευθείας επίκληση στον ίδιο τον Διάβολο. Η πρώτη προβολή της ταινίας έγινε στο Σαν Σεμπαστιάν της Ισπανίας στις 25 Αυγούστου του 1999, ένα μήνα πριν το 47ο διεθνές φεστιβάλ κινηματογράφου του Σαν Σεμπαστιάν. Αν και είχε αρνητική υποδοχή από κοινό και κριτικούς στις ΗΠΑ, η ταινία είχε πολύ καλύτερη υποδοχή στην Ευρώπη.
Βασίλειο του Ιούδα

|μικρογραφία|Χάρτης της περιοχής κατά τον 9ο π.Χ. αιώνα
Το Βασίλειο του Ιούδα (, "Mamlekhet Yehudāh") ήταν μια επικράτεια που δημιουργήθηκε κατά την Εποχή του Σιδήρου σε περιοχές της Ανατολικής Μεσογείου, και πιο συγκεκριμένα στις Ιουδαϊκές Οροσειρές γύρω από τα Ιεροσόλυμα. Σύμφωνα με την Παλαιά Διαθήκη, το βασίλειο εγκαθιδρύθηκε από τον Βασιλιά Δαβίδ. Επειδή όμως τα βιβλικά κείμενα αποτελούν κατά κύριο λόγο τις μοναδικές πηγές της εν λόγω δυναστείας, γεγονός που θέτει υπό αμφισβήτηση την αξία τους για μια ιστορική αναδρομή, μεγάλα τμήματα της ιστορίας του βασιλείου βρίσκονται στο σκοτάδι. Η κατάκτηση των Ιεροσολύμων από τον Ναβουχοδονόσορα Β' το 587 π.Χ. σήμανε το τέλος της αυτοδιάθεσης. Το βασίλειο ενσωματώθηκε στη Νεο-βαβυλωνική Αυτοκρατορία, ενώ αργότερα μετατράπηκε στην ούτως καλούμενη Eπαρχία της Ιουδαίας, της Αυτοκρατορίας των Αχαιμενιδών. Με τους Μακκαβαίους αποκαθίσταται η εβραϊκή αυτοδιάθεση στην περιοχή.
Ίππος ο Ηλείος

Ο Ίππος ο Ηλείος (5ος/4ος αιώνας π.Χ.) ήταν αρχαίος Έλληνας ολυμπιονίκης από την Ηλεία ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 100ους (380 π.Χ.) ολυμπιακούς αγώνες της αρχαιότητας. Ο ανδριάντας του στην αρχαία Ολυμπία ήταν έργο του γλύπτη Δαμόκριτου του Σικυώνιου.
Άλκετος ο Κλειτόριος

Ο Άλκετος ο Κλειτόριος (γιος του Αλκίνου, 5ος/4ος αιώνας π.Χ.) ήταν αρχαίος Έλληνας ολυμπιονίκης από τον Κλείτωρα της Αρκαδίας ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 99ους (384 π.Χ.) ολυμπιακούς αγώνες της αρχαιότητας. Ο ανδριάντας του στην αρχαία Ολυμπία ήταν έργο του γλύπτη Κλέωνα του Σικυώνιου.
Ντάμασο Αλόνσο

Ο Ντάμασο Αλόνσο ("Dámaso Alonso y Fernández de las Redondas", 22 Οκτωβρίου 1898 - 25 Ιανουαρίου 1990) ήταν Ισπανός ακαδημαϊκός, φιλόλογος, γλωσσολόγος και ποιητής. Υπήρξε διευθυντής της Βασιλικής Ακαδημίας της Ισπανίας, του Περιοδικού Ισπανικής Φιλολογίας και μέλος της Βασιλικής Ακαδημίας της Ιστορίας της χώρας. Το 1978 έλαβε το βραβείο Μιγέλ ντε Θερβάντες για τη λογοτεχνική του συνεισφορά.
Δαμάρετος ο Μεσσήνιος

Ο Δαμάρετος ο Μεσσήνιος (4ος αιώνας π.Χ.) ήταν αρχαίος Έλληνας ολυμπιονίκης από τη Μεσσηνία, ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 109ους (344 π.Χ.) ολυμπιακούς αγώνες της αρχαιότητας. Η προτομή του στην Ολυμπία ήταν έργο του Σιλανίωνα του Αθηναίου.
Τελέστας ο Μεσσήνιος

Ο Τελέστας ο Μεσσήνιος (4ος αιώνας π.Χ.) ήταν αρχαίος Έλληνας ολυμπιονίκης από τη Μεσσηνία, ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 110ους (340 π.Χ.) ολυμπιακούς αγώνες της αρχαιότητας. Η προτομή του στην Ολυμπία ήταν έργο του Σιλανίωνα του Αθηναίου.
Χοιρίλος ο Ηλείος

Ο Χοιρίλος ο Ηλείος (4ος αιώνας π.Χ.) ήταν αρχαίος Έλληνας ολυμπιονίκης από την Ηλεία ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 116ους (316 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Σθέννιδος του Ολυνθίου.
Σωτήριχος ο Ηλείος

Ο Σωτήριχος ο Ηλείος (1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 177ους (72 π.Χ.) ολυμπιακούς αγώνες της αρχαιότητας. Ήταν ο πατέρας του μετέπειτα πυγμάχου δις ολυμπιονίκη Θαλίαρχου.
Ιππόμαχος ο Ηλείος

Ο Ιππόμαχος ο Ηλείος (γιος του Μοσχίωνα, 4ος/3ος αιώνας π.Χ.) ήταν αρχαίος Έλληνας ολυμπιονίκης από την Ηλεία ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 120ους (300 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Δάιππου του Σικυώνιου, και αναφέρεται πως έγινε ολυμπιονίκης χωρίς να δεχτεί κανένα χτύπημα από τους 3 συνολικά αντιπάλους που αντιμετώπισε. Είναι πολύ πιθανό πως ήταν ο μικρότερος αδερφός του Θεότιμου του Ηλείου, ο οποίος ήταν ολυμπιονίκης στο ίδιο αγώνισμα παίδων δύο διοργανώσεις νωρίτερα το 308 π.Χ. στους 118ους αγώνες.
Μόσχος ο Κολοφώνιος

Ο Μόσχος ο Κολοφώνιος (3ος/2ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κολοφώνα ο οποίος αναδείχτηκε ολυμπιονίκης σε νεανική ηλικία στο άθλημα της πυγμαχίας παίδων κατά τους 145ους (200 π.Χ.) ολυμπιακούς αγώνες της αρχαιότητας. Αποτελεί τον μοναδικό αθλητή ο οποίος έγινε περιοδονίκης στην πυγμαχία παίδων, με νίκες επίσης στα Πύθια, Νέμεα και Ίσθμια.
Απφελστετάουε

Το Απφελστετάουε (γερμανικά: "Apfelstädtaue") είναι ένα "Φερβαλτουνγκεμάϊνσαφτ" («συλλογικός δήμος») στην Επαρχία Γκόθα, στη Θουριγγία της Γερμανίας. Η έδρα του Φερβαλτουνγκεμάϊνσαφτ είναι το Γκεόργκενταλ.

Το Φερβαλτουνγκεμάϊνσαφτ Απφελστετάουε αποτελείται από τους εξής δήμους:

# Εμλέμπεν
# Γκεόργκενταλ
# Χέρρενχοφ
# Χοχενκίρχεν
# Πετριρόντα
Λεοντία

Η Λεοντία (γ. 610), ήταν η σύζυγος του Φωκά, αυτοκράτορα της Βυζαντινής Αυτοκρατορίας.
Έντουαρντ Όσμπορν Γουίλσον

Ο Έντουαρντ Όσμπορν Γουίλσον ("Edward Osborne Wilson", γενν. 10 Ιουνίου 1929), αναφερόμενος συνήθως ως Ε.Ο. Γουίλσον ("E. O. Wilson"), είναι Αμερικανός βιολόγος, ερευνητής στην κοινωνιοβιολογία, τη βιοποικιλότητα και τη νησιωτική βιογεωγραφία, υπέρμαχος της προστασίας του περιβάλλοντος και συγγραφέας που έχει αναπτύξει δικές του θεωρίες για τη σύμπραξη των επιστημών («σύναλμα») και τη βιοφιλία. Η ερευνητική του ειδικότητα ως βιολόγου υπήρξε η μελέτη των μυρμηγκιών, στην οποία θεωρείται ο κορυφαίος ειδικός στον κόσμο.

Ο Γουίλσον έχει αποκληθεί «πατέρας της κοινωνιοβιολογίας» και της μελέτης της βιοποικιλότητας, ενώ η συνηγορία του υπέρ του περιβάλλοντος και οι ουμανιστικές και ντεϊστικές του θέσεις σχετίζονται με ηθικά, φιλοσοφικά και θρησκευτικά ζητήματα. Η συγγραφική του δραστηριότητα είναι επίσης σημαντική, αφού κέρδισε δύο φορές το Βραβείο Πούλιτζερ για μη μυθοπλαστικά έργα (με το "Για την ανθρώπινη φύση" το 1979 και με το "Τα μυρμήγκια" το 1991) και είχε τρία μπεστ-σέλερ των "New York Times", τα "The Social Conquest of Earth" "Letters to a Young Scientist" ("Γράμματα σε έναν νέο επιστήμονα"), και "The Meaning of Human Existence" ("Το νόημα της ανθρώπινης ύπαρξης").
Dodge Charger

Η σειρά Dodge Charger κατασκευάζεται από την αμερικάνικη αυτοκινητοβιομηχανία Dodge, ξεκινώντας το 1966 με την παραγωγή της πρώτης γενιάς του. Το Charger είναι ένα αυτοκίνητο που έχει δώσει βάρος περισσότερο στην σπορ εμφάνιση και στις επιδόσεις, ως ένας γνήσιος διαχρονικός εκπρόσωπος της κατηγορίας των mucsle cars, ένα ίματζ που έχουν χτίσει πολλές αυτοκινητοβιομηχανίες, όπως η Ford με την Mustang, η Chevrolet με την Camaro και η τέως Plymouth με το Plymouth Duster (παλαιότερα, εν μέρει, και η Toyota με την Celica).

Από το 1966 έως και το 1978 είχαν παρουσιαστεί και κατασκευαστεί 5 γενιές μέχρι τη λήξη της παραγωγής του. Τον Φεβρουάριο του 2005 όμως, εισήχθη μια εντελώς νέα γενιά και μπήκε στην παραγωγή τον Απρίλιο, ενώ τον Ιανουάριο του 2011 ξεκίνησε η παραγωγή της διαδόχου, που είναι και η σημερινή γενιά της. Η αναβίωση του 2005, σηματοδότησε την επιστροφή της Dodge στην κατηγορία των muscle cars και όλα τα νεότερα Charger φέρουν παραδοσιακή ρετρό αισθητική, εμπνευσμένη από τα κλασικά Charger του παρελθόντος, όπως συνέβη και με την αναβίωση του Dodge Challenger στις αρχές του 2008.

Μέσα στο 2005, επίσης, εισήχθη και μια αστυνομική έκδοση του Charger, που γνώρισε εξ αρχής μεγάλη απήχηση στην αμερικανική Αστυνομία και μάλιστα το 2012 εκθρόνισε οριστικά το Ford Crown Victoria (παραγωγή : 1991 - 2011) ως το πρώτο σε απήχηση αστυνομικό σεντάν στις Ηνωμένες Πολιτείες.
Ιγνάτιος Πέτρος Η´ Αμπντέλ-Αχάντ

Ο σεβασμιότατος Ιγνάτιος Πέτρος Η´ Αμπντέλ-Αχάντ (λατινικά: "Ignatius Petrus VIII Abdel-Ahad") είναι από τις 8 Φεβρουαρίου 2008 ο επίτιμος πατριάρχης Αντιοχείας των Καθολικών Σύρων. Γεννήθηκε στις 28 Ιουνίου 1930 και χειροτονήθηκε ιερέας το 1954.

Εκλέχθηκε στον θρόνο της Εκκλησίας Καθολικών Σύρων στις 16 Φεβρουαρίου 2001, έπειτα από παραίτηση του προκατόχου του Ιγνάτιος Μωυσής Α΄ Νταούντ (Ignazio Mosé I Daoud).

Μετά την παραίτησή του αποσύρθηκε στο μοναστήρι του Σαρφέτ (Charfet) στον Λίβανο.
Επαρχία Γκρεβενμάχερ

δεξιά
Η Επαρχία Γκρεβενμάχερ (1843 – 3 Οκτωβρίου 2015) ήταν μία από τις τρεις επαρχίες του Λουξεμβούργου. Περιείχε 3 καντόνια που διαιρούνταν σε 26 δήμους:
# Έχτερναχ<br>
#* Μποφόρ
#* Μπεχ
#* Μπέρντορφ
#* Κόνσντορφ
#* Έχτερναχ
#* Μόμπαχ
#* Ρόσπορτ
#* Βαλντμπίλλιγκ
# Γκρεβενμάχερ <br>
#* Μπέτσντορφ
#* Μπίβερ
#* Φλαξβάιλερ
#* Γκρεβενμάχερ
#* Γιούνγκλινστερ
#* Μάντερναχ
#* Μέρτερτ
#* Βόρμελντανζ
# Ρέμιχ <br>
#* Μπους
#* Μπουρμεράνζ
#* Ντάλχαϊμ
#* Λέννινγκεν
#* Μοντόρφ-λε-Μπαιν
#* Ρέμερσεν
#* Ρέμιχ
#* Στατμπρέντιμους
#* Βαλντμπρέντιμους
#* Βελλενστάϊν
Συνόρευε με την επαρχία του Λουξεμβούργου στα δυτικά και του Ντίκιρχ στα βόρεια, με τα γερμανικά κρατίδια της Ρηνανίας-Παλατινάτου και του Σάαρλαντ στα ανατολικά, και με το γαλλικό διαμέρισμα Μοζέλ στα νότια. Είχε κατά κεφαλήν εισόδημα $57,800.

Μετά την αναδιοργάνωση της διοικητικής διαίρεσης του Λουξεμβούργου του 2015, οι τρεις επαρχίες καταργήθηκαν στις 3 Οκτωβρίου 2015.
Λάμπος ο Φιλίππειος

Ο Λάμπος ο Φιλίππειος (4ος αιώνας π.Χ.) ήταν αρχαίος Έλληνας ολυμπιονίκης από τους Φιλίππους της Μακεδονίας, ο οποίος στέφθηκε νικητής στο αγώνισμα του τέθριππου στους 119ους (304 π.Χ.) ολυμπιακούς αγώνες της αρχαιότητας. Ο Παυσανίας κατά τον 2ο αιώνα μ.Χ. ανέφερε πως είχε δει το μνημείο του το οποίο αποτελούνταν από ένα άρμα με αναβάτες τον Λάμπο και μια μικρή κοπέλα -πιθανώς ως προσωποποίηση της Νίκης κατά τον Λουίτζι Μορέτι-..
Διαγωνισμός Χορωδίας Eurovision 2017

Ο Διαγωνισμός Χορωδίας Eurovision 2017 ήταν ο 1ος Διαγωνισμός Χορωδίας της Eurovision, ο οποίος διοργανώνεται από την Ευρωπαϊκή Ραδιοτηλεοπτική Ένωση (EBU) και το Ίδρυμα Interkultur. Διεξήχθη στις 22 Ιουλίου 2017, στην Arena Riga, στη Ρίγα της Λετονίας. Παραγωγοί του πρώτου Διαγωνισμού Χορωδίας ήταν η εθνική ραδιοτηλεόραση της Λετονίας, Latvijas Televīzija (LTV), και το Γραφείο Τουριστικής Ανάπτυξης της Ρίγα. Εννέα χώρες συμμετείχαν στον πρώτο διαγωνισμό, μεταξύ αυτών και η Ουαλία.Ήταν η δεύτερη φορά που το Ηνωμένο Βασίλειο δεν συμμετείχε ως ενιαίο κράτος σε έναν διαγωνισμό του δικτύου της Eurovision, έπειτα από το Jeux Sans Frontières 1994, όπου η Ουαλία συμμετείχε ξανά, ως ξεχωριστό κράτος.
Θεόχρηστος Β´ ο Κυρηναίος

Ο Θεόχρηστος Β´ ο Κυρηναίος (4ος/3ος αιώνας π.Χ.) ήταν αρχαίος Έλληνας ολυμπιονίκης από την Κυρήνη, ο οποίος στέφθηκε νικητής στο αγώνισμα του τέθριππου στους 120ους (300 π.Χ.) ολυμπιακούς αγώνες της αρχαιότητας. Ο παππούς ήταν ο Θεόχρηστος Α´ ο οποίος είχε υπάρξει ολυμπιονίκης στο ίδιο αγώνισμα το 360 π.Χ., ενώ ο πατέρας του ήταν νικητής του τέθριππου στα Ίσθμια..
Τιγιάνα Μπογκίτσεβιτς

Η Τιγιάνα Μπογκίτσεβιτς (Σερβ.; Тијана Богићевић, 1 Νοεμβρίου 1981) είναι Σέρβα τραγουδίστρια. Εκπροσώπησε την Σερβία στην Eurovision 2017, στο Κίεβο, ύστερα από εσωτερική επιλογή του RTS με το τραγούδι In too deep. Δεν προκρίθηκε στον τελικό κατακτώντας την ενδέκατη θέση στον β' ημιτελικό. Προηγουμένως συμμετείχε στον διαγωνισμό υποστηρίζοντας φωνητικά την Μίλαν Στάνκοβιτς το 2010 και την Νίνα το 2011. 

Στην Σερβία έγινε ευρέως γνωστή κυρίως μετά το 2013, όταν εξέδωσε το νέο της σινγκλ "Čudo". Την επόμενη χρόνια το 2014 συνεργάστηκε με την Αλέξα Γιέλιτς, στο τραγούδι "Jos jednom". Η Τιγιάνα μετακόμισε και κατοικεί σήμερα στις Ηνωμένες Πολιτείες.
Λούκιος Μινίκιος Νάταλις

Ο Λούκιος Μινίκιος Νάταλις (λατινικά: "Lucius Minicius Natalis Quadronius Verus / Λούκιος Μινίκιος Νάταλις Κουαντρόνιος Βέρος," 2ος αιώνας μ.Χ.) ήταν Ρωμαίος πολιτικός και στρατιωτικός με καταγωγή από την Βαρκελώνη.
Τζιτζάκ

Η Τζιτζάκ (τουρκικά: Çiçek), ή αλλιώς Τσιτσέκα, που βαφτίστηκε Ειρήνη, ήταν μια πριγκίπισσα των Χαζάρων, κόρη του χαγάνου Μπιχάρ, η οποία έγινε η πρώτη σύζυγος του βυζαντινού αυτοκράτορα Κωνσταντίνου Ε΄. Το όνομα Τσιτσέκα φαίνεται να είναι μια ελληνική εκδοχή της τουρκικής λέξης Τσιτσέκ, που σημαίνει λουλούδι.
Δήμος Λεμεσού

Ο Δήμος Λεμεσού είναι δήμος της επαρχίας Λεμεσού στην Κύπρο. Αποτελεί ένα από τους έξι δήμους της μείζονος Λεμεσού. Είναι ο μητροπολιτικός δήμος και η διοικητική πρωτεύουσα της επαρχίας Λεμεσού.
Δήμος Κερύνειας

Ο Δήμος Κερύνειας είναι δήμος της επαρχίας Κερύνειας στην Κύπρο. Αποτελεί ένα από τους τρεις δήμους της επαρχίας Κερύνειας. Είναι ο μητροπολιτικός δήμος και η διοικητική πρωτεύουσα της επαρχίας Κερύνειας. Μετά την τουρκική εισβολή του 1974, η διοικητική έκταση του Δήμου Κερύνειας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Μίχαελ Βάικατ

Ο Μίχαελ Βάικατ (γερμ. "Michael Weikath") είναι Γερμανός μουσικός, γνωστός ως κιθαρίστας των Helloween και μαζί με τον Μάρκους Γκρόσκοπφ είναι τα μοναδικά εναπομείναντα ιδρυτικά μέλη του συγκροτήματος.
Δήμος Λευκωσίας

Ο Δήμος Λευκωσίας είναι δήμος της επαρχίας Λευκωσιάς στην Κύπρο. Αποτελεί ένα από τους δώδεκα δήμους της επαρχίας Λευκωσίας. Είναι ο μητροπολιτικός δήμος και η διοικητική πρωτεύουσα της επαρχίας Λευκωσίας. Μετά την τουρκική εισβολή του 1974, το μεγαλύτερο μέρος της διοικητικής έκτασης του Δήμου Λευκωσίας δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τίτος Δομίτιος Προμηθέας

Ο Τίτος Δομίτιος Προμηθέας (3ος αιώνας) ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο ιππικό αγώνισμα του τεθρίππου στους 255ους (241 μ.Χ.) ολυμπιακούς αγώνες της αρχαιότητας. Υπήρξε περιοδονίκης στο αγώνισμα αυτό, με νίκες στα Πύθια, Ίσθμια και Νέμεα.
Μαξίμ Λοπέζ

Ο Μαξίμ Λοπέζ, γεννημένος στις 4 Δεκεμβρίου 1997 στη Μασσαλία, είναι Γάλλος ποδοσφαιριστής ο οποίος αγωνίζεται ως μέσος για λογαριασμό της Ολιμπίκ Μαρσέιγ.
Εχεκρατίδας ο Θεσσαλός

Ο Εχεκρατίδας ο Θεσσαλός (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Θεσσαλία, πιθανώς τη Λάρισα, ο οποίος στέφθηκε νικητής στο ιππικό αγώνισμα του κέλη κατά τους 79ους (464 π.Χ.) ολυμπιακούς αγώνες της αρχαιότητας. Ο Πλίνιος ο Πρεσβύτερος ανέφερε πως το άλογο του Εχεκρατίδα ήταν έγκυο κατά τη διάρκεια της διοργάνωσης.
Ξενόμβροτος ο Κώος

Ο Ξενόμβροτος ο Κώος (γιος του Ξενόδικου, 5ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Κω, ο οποίος στέφθηκε νικητής στο ιππικό αγώνισμα του κέλη κατά τους 90ους (420 π.Χ.) ολυμπιακούς αγώνες της αρχαιότητας. Υπήρξε ο πρώτος ολυμπιονίκης από την Κω, ενώ ο γιος του ο Ξενόδικος υπήρξε ολυμπιονίκης στην πυγμαχία παίδων το 400 π.Χ..
Λασθένης ο Ηλείος

Ο Λασθένης ο Ηλείος (1ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο ιππικό αγώνισμα του κέλη κατά τους 176ους (76 π.Χ.) ολυμπιακούς αγώνες της αρχαιότητας.
Πάνταρκος ο Ηλείος

Ο Πάνταρκος ο Ηλείος (3ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο ιππικό αγώνισμα του κέλη κατά τους 138ους (228 π.Χ.) ολυμπιακούς αγώνες της αρχαιότητας. Ο Παυσανίας αναφέρει πως ο ανδριάντας του στην Ολυμπία έφερε επιγραφή η οποία ανέφερε πως είχε ανεγερθεί προς τιμή του από τους "Αχαιούς" -πιθανώς αναφέρεται στην Ναύπακτο-, καθώς ο Παντάρκης είχε φέρει την ειρήνη ανάμεσα σε αυτούς και τους Ηλείους.
Ηγήμων ο Ηλείος

Ο Ηγήμων ο Ηλείος (1ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο ιππικό αγώνισμα του κέλη κατά τους 177ους (72 π.Χ.) ολυμπιακούς αγώνες της αρχαιότητας.
Straight Out of Hell

Straight Out of Hell είναι ο τίτλος του 14ου άλμπουμ του γερμανικού power metal συγκροτήματος Helloween, το οποίο κυκλοφόρησε στις 18 Ιανουαρίου του 2013 μέσω της δισκογραφικής εταιρείας The End Records.

Οι ηχογραφήσεις του δίσκου πραγματοποιήθηκαν το 2012 στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ.

Το κομμάτι ""Burning Sun" είναι αφιερωμένο στον κιμπορντίστα των Deep Purple, Τζον Λορντ και το "Wanna Be God"" στον τραγουδιστή των Queen, Φρέντι Μέρκιουρι.

Το άλμπουμ σκαρφάλωσε στο Top-10 στην Τσεχία, την Ουγγαρία, την Φινλανδία, την Γερμανία και την Σουηδία, ενώ το συγκρότημα επέστρεψε στον αμερικάνικο κατάλογο επιτυχιών, με τον δίσκο να μπαίνει στις χαμηλές θέσεις του Top-100. Για την προώθηση του, οι Helloween περιόδευσαν σε όλο τον κόσμο μαζί με τους Gamma Ray.
Θεόπροπος ο Ρόδιος

Ο Θεόπροπος ο Ρόδιος (2ος/3ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τη Ρόδο, ο οποίος στέφθηκε νικητής στο ιππικό αγώνισμα του κέλη κατά τους 243ους ολυμπιακούς αγώνες της αρχαιότητας (193 μ.Χ.).
My God- Given Right

My God- Given Right είναι ο τίτλος του 15ου άλμπουμ του γερμανικού power metal συγκροτήματος Helloween, το οποίο κυκλοφόρησε στις 29 Μαΐου του 2015 μέσω της δισκογραφικής εταιρείας Nuclear Blast.

Οι ηχογραφήσεις του δίσκου πραγματοποιήθηκαν από τον Οκτώβριο του 2014 ως τον Φεβρουάριο του 2015 στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ.

Το πρώτο σινγκλ του άλμπουμ ήταν το "Battle's Won", το οποίο κυκλοφόρησε στις 17 Απριλίου 2015, ακολουθούμενο μερικές ημέρες αργότερα από το "Lost In America". Γυρίστηκαν βίντεο κλιπ για τα κομμάτια ""My God-Given Right" και "Lost in America"".

Το άλμπουμ σκαρφάλωσε στο Top-10 στην Φινλανδία, την Τσεχία, την Γερμανία και την Ιαπωνία, ενώ παράλληλα μπήκε στους καταλόγους επιτυχιών σχεδόν όλων των ευρωπαϊκών κρατών.
Κοινή άλκα

Η Κοινή άλκα είναι θαλάσσιο, παράκτιο πτηνό της οικογενείας των Αλκιδών, που απαντάται στον βόρειο Ατλαντικό Ωκεανό. Η επιστημονική ονομασία του είδους είναι "Alca torda" και περιλαμβάνει 2 υποείδη.
Ευαγόρας ο Ηλείος

Ο Ευαγόρας ο Ηλείος (5ος/4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο ιππικό αγώνισμα της συνωρίδος στην πρώτη διοργάνωση της κατά τους 93ους (408 π.Χ.) ολυμπιακούς αγώνες της αρχαιότητας.
Αδαμάντιος Καραμουρτζούνης

Ο Αδαμάντιος Καραμουρτζούνης (1906 - ?) ήταν Έλληνας φιλάνθρωπος, γνωστός σαν "φίλος των φτωχών" (αντιπρόσωπος στην Ελλάδα της "διεθνούς ενώσεως φιλανθρώπων") και ακτιβιστής υπέρ τους, γεννημένος στη Χαλκίδα το 1906, ο οποίος έδρασε κυρίως τη δεκαετία του ’60. Έμπορος μηχανημάτων και ανταλλακτικών στον Πειραιά, με την ανθρωπιστική του δράση βοήθησε πολλές πτωχές οικογένειες βασισμένος σε δημόσιες δωρεές (εράνους) τις οποίες οργάνωνε σε κεντρικά σημεία της Αθήνας με άμεσο τρόπο. Συγκεκριμένα είχε τοποθετήσει μεγάλα κιβώτια εν είδη «κουμπαράδων» πλησίον πολυσύχναστων σημείων ή και έξω από δημόσια κτίρια κλπ μέσα στα οποία οι ενδιαφερόμενοι έριχναν τον οβολό τους «"υπέρ των φτωχών"». Οι δραστηριότητες αυτές πραγματοποιούνταν συνήθως κάθε Κυριακή έξω από Ιερούς Ναούς, μετά τη Θεία Λειτουργία. Από τα χρήματα που συγκέντρωνε οργάνωνε συσσίτια και κοινωφελείς εκδηλώσεις, εκδρομές σε Μονές, ενώ τροφοδοτούσε όσες οικογένειες είχαν ανάγκη οικονομικής στήριξης κι ακόμη, χρηματοδοτούσε ο ίδιος τη λειτουργία αρκετών κρατικών εκπαιδευτικών μονάδων και ιδρυμάτων, όπως δημοτικά σχολεία, παρθεναγωγεία κλπ. Με τον τρόπο αυτό, ο Καραμουρτζούνης, κατά πολλούς αμφιλεγόμενος, είχε, περίπου, αντικαταστήσει το Κράτος, στον τομέα της Πρόνοιας. Παρά την ανθρωπιστική του δράση, ο Καραμουρτζούνης, λόγω και της άγνοιας κάποιων νόμων, αντιμετώπισε πολλά προβλήματα με τη δικαιοσύνη. Χαρακτηριστικά, αναφέρονται σε εφημερίδες της εποχής, παραπομπές του σε διάφορες δίκες, για διάφορες κατηγορίες, όπως για φοροδιαφυγή, παραχώρηση προς πώληση δασικών εκτάσεων, παράνομων εράνων κλπ. Στην πλειονότητα των περιπτώσεων ο Καραμουρτζούνης απαλλάχθηκε των κατηγοριών, ωστόσο, στο φύλλο της εφημερίδας "Μακεδονία" με ημερομηνία 19 Μαΐου 1974, σελ. 3 ("Εις Μάνδραν Αττικής τέσσερα άτομα επώλησαν ως οικόπεδα δασικήν έκτασιν. Θα δικασθούν εις Βόλον την 12ην Ιουνίου") αναφέρεται ότι ήταν κρατούμενος στις φυλακές Κορυδαλλού. Τον Οκτώβριο του 1963 ο Καραμουρτζούνης ίδρυσε πολιτικό κόμμα, σε σκοπό τη συμμετοχή του στις επικείμενες εκλογές. Τη δεκαετία του '70 εργάσθηκε ως κτηματομεσίτης στην πόλη των Ιωαννίνων, ενώ συχνά αναλάμβανε τη μεταφορά καρδιοπαθών στο εξωτερικό, προκειμένου να τους χορηγηθεί χειρουργική θεραπεία, καλύπτοντας εκείνος το κόστος.
Ομάρ Ναμπέρ

Ο Ομάρ Ναμπέρ (πραγματικό όνομα Ομάρ Καρίμ Ναμπέρ, 7 Ιουλίου 1981) είναι Σλοβένος τραγουδιστής και συνθέτης. 

Γεννήθηκε στην Λιουμπλιάνα της τότε Γιουγκοσλαβίας, σημερινή Σλοβενία. Από πατέρα με Ιορδανική καταγωγή και μητέρα Σλοβενή. 

Εκπροσώπησε την Σλοβενία στην Eurovision το 2005 με τραγούδι που συνέθεσε ο ίδιος, το "Stop". Απέτυχε ωστόσο, να προκριθεί στον τελικό. Κυκλοφόρησε το 2005 άλμπουμ με τον τίτλο "Omar", το 2006 πραγματοποίησε περιοδείες στην χώρα του και στο εξωτερικό και, το 2007 κυκλοφόρησε το δεύτερο άλμπουμ του υπό τον τίτλο "Kareem" με το τότε συγκρότημά του. 

Είχε συμμετάσχει σε μία σειρά από προκριματικούς γύρους της χώρας του για την εκπροσώπηση στην Eurovision. Το 2009 με το τραγούδι "I Still Carry On", το 2011 με το τραγούδι "Bistvo skrito je očem", το 2014 με το τραγούδι "I Won't Give Up" καθώς και επίσης σε ελβετικό προκριματικό γύρο το 2016 με το τραγούδι "Take Me Far".

Το 2017 κέρδισε την σλοβενική εθνική επιλογή ("EMA 2017") με το τραγούδι "On My Way". Εκπροσώπησε την Σλοβενία στην Eurovision το 2017, στο Κίεβο.
Μενέδημος ο Ηλείος

Ο Μενέδημος ο Ηλείος (γιος του Πρώτου, 1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο ιππικό αγώνισμα της συνωρίδος κατά τους 180ους (60 π.Χ.) ολυμπιακούς αγώνες της αρχαιότητας. Αναφέρεται πως ήταν ιερέας στην Ολυμπία, ενώ ο γιος του ο οποίος είχε το ίδιο όνομα υπήρξε νικητής της συνωρίδος στα Νέμεα.
Μανουέλ Αλβάρ Εθκέρα

Ο Μανουέλ Αλβάρ Εθκέρα (Manuel Alvar Ezquerra, Σαραγόσα, 1950) είναι Ισπανός γλωσσολόγος και φιλόλογος. Γιος του έτερου γλωσσολόγου και διαλεκτολόγου Μανουέλ Αλβάρ, έχει ασχοληθεί με την εφαρμοσμένη και θεωρητική, σύγχρονη και διαχρονιική ισπανική λεξικογραφία και τη διαλεκτολογία της ισπανικής γλώσσας στην Ισπανία. Σπούδασε στα πανεπιστήμια της Γρανάδας και Κομπλουτένσε της Μαδρίτης. Υπήρξε καθηγητής στα πανεπιστήμια της Λαγούνα, της Μάλαγα και Κομπλουτένσε και επισκέπτης καθηγητής σε διάφορα πανεπιστήμια στην Ευρώπη και την Αμερική. Διευθύνει το εξέχον για τις Ισπανικές Σπουδές ακαδημαϊκό περιοδικό "Lingüística Española Actual" και την Ψηφιακή Βιβλιοθήκη Ισπανικής Φιλολογίας.
Θρασωνίδης ο Ηλείος

Ο Θρασωνίδης ο Ηλείος (γιος του Παιανόδωρου, 3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία ο οποίος στέφθηκε νικητής στο αγώνισμα της ιπποδρομίας πώλων κατά τους 141ους (216 π.Χ.) ολυμπιακούς αγώνες της αρχαιότητας.
Αρχιάδας ο Ηλείος

Ο Αρχιάδας ο Ηλείος (γιος του Τιμόλα, 1ος αιώνας π.Χ./μ.Χ.) ήταν αρχαίος Έλληνας ολυμπιονίκης με καταγωγή από την Ηλεία ο οποίος στέφθηκε νικητής στο αγώνισμα της ιπποδρομίας πώλων κατά τους 195ους (1 μ.Χ.) ολυμπιακούς αγώνες της αρχαιότητας.
Αγίλοχος ο Ηλείος

Ο Αγίλοχος ο Ηλείος (γιος του Νικέα, 1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα της ιπποδρομίας πώλων κατά τους 182ους (52 π.Χ.) ολυμπιακούς αγώνες της αρχαιότητας.
Κάλλιππος ο Πεισανός

Ο Κάλλιππος ο Πεισανός (1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Ηλεία ο οποίος στέφθηκε νικητής στο αγώνισμα της ιπποδρομίας πώλων κατά τους 208ους (53 μ.Χ.) ολυμπιακούς αγώνες της αρχαιότητας. Στην επιγραφή του μνημείου του στην Ολυμπία αναφέρεται πως η μητέρα του ονομάζονταν Κλαύδια Κλεοδίκη, η οποία φαίνεται πως αυτή αφιέρωσε το μνημείο στον γιο της.
Φρανθίσκο Ρίκο

Ο Φρανθίσκο Ρίκο (Francisco Rico, Βαρκελώνη, 1942) είναι Ισπανός φιλόλογος, μέλος της Βασιλικής Ακαδημίας της Ισπανίας από το 1987.
Τεριναίος ο Ηλείος

Ο Τεριναίος ο Ηλείος ή Τερίρης ή Περιήρης (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα του σταδίου κατά τους 97ους (392 π.Χ.) ολυμπιακούς αγώνες της αρχαιότητας. Η περίπτωση του ονόματος του και της καταγωγής του είναι προβληματική, καθώς βάσει του ονόματος του δείχνει να έχει καταγωγή από την Τερίνα, ελληνική αποικία στην Μεγάλη Ελλάδα, και πιθανώς δεν είναι αυτό το πραγματικό του όνομα αλλά προσδιορισμός καταγωγής. Σε άλλες πηγές αναφέρεται με καταγωγή από Ηλεία όμως και έτσι έχει οριστεί η καταγωγή του. Πιθανώς το όνομα του να ήταν "Τερίρης" ή "Περιήρης".
Μαρτί δε Ρικέ

Ο Μαρτί δε Ρικέ (Martí de Riquer, Βαρκελώνη, 1914 - 2013) ήταν Καταλανός ρομανιστής και ισπανιστής φιλόλογος, ειδικός στη μεσαιωνική λογοτεχνία και μελετητής του έργου του Μιγέλ ντε Θερβάντες. Έφερε τον τίτλο του κόμη του οίκου Ντάβαλος ενώ υπήρξε δάσκαλος του βασιλιά Χουάν Κάρλος.
Σώσιππος ο Αθηναίος

Ο Σώσιππος ο Αθηναίος (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο αγώνισμα του σταδίου κατά τους 98ους (388 π.Χ.) ολυμπιακούς αγώνες της αρχαιότητας. Ως καταγωγή του αναφέρονται και οι Δελφοί αντί για την Αθήνα από τον Ευσέβιο της Καισαρείας.
Πυθόστρατος ο Αθηναίος

Ο Πυθόστρατος ο Αθηναίος (4ος αιώνας π.Χ.) ήταν αρχαίος Έλληνας ολυμπιονίκης από την Αθήνα ο οποίος στέφθηκε νικητής στο αγώνισμα δρόμου του σταδίου κατά τους 103ους (368 π.Χ.) ολυμπιακούς αγώνες της αρχαιότητας. Ως τόπος καταγωγής του αναφέρεται η Έφεσος από τον Ευσέβιο της Καισαρείας.
Πολυκλής ο Κυρηναίος

Ο Πολυκλής ο Κυρηναίος (4ος αιώνας π.Χ.) ήταν αρχαίος Έλληνας ολυμπιονίκης από την Κυρήνη ο οποίος στέφθηκε νικητής στο αγώνισμα δρόμου του σταδίου κατά τους 108ους (348 π.Χ.) ολυμπιακούς αγώνες της αρχαιότητας.
Αντικλής ο Αθηναίος

Ο Αντικλής ο Αθηναίος (4ος αιώνας π.Χ.) ήταν αρχαίος Έλληνας ολυμπιονίκης από την Αθήνα ο οποίος στέφθηκε νικητής στο αγώνισμα δρόμου του σταδίου κατά τους 110ους (340 π.Χ.) ολυμπιακούς αγώνες της αρχαιότητας.
Φερνάντο Λάθαρο Καρετέρ

Ο Φερνάντο Λάθαρο Καρετέρ (Fernando Lázaro Carreter, Σαραγόσα, 13 Απριλίου 1923 - Μαδρίτη - 4 Μαρτίου 2004) ήταν Ισπανός ακαδημαϊκός, γλωσσολόγος και φιλόλογος, διευθυντής της Βασιλικής Ακαδημίας της Ισπανίας μεταξύ 1992 και 1998. Θεωρείται ένας από τους σημαντικότερους γλωσσολόγους του δεύτερου μισού του 20ού αιώνα στην Ισπανία, έχοντας υπάρξει σημείο αναφοράς στη διαμόρφωση της σύγχρονης γλωσσολογικής μελέτης στη χώρα.
Γρύλος ο Χαλκιδαίος

Ο Γρύλος ο Χαλκιδαίος (4ος αιώνας π.Χ.) ήταν αρχαίος Έλληνας ολυμπιονίκης από τη Χαλκίδα, ο οποίος στέφθηκε νικητής στο αγώνισμα δρόμου του σταδίου κατά τους 112ους (332 π.Χ.) ολυμπιακούς αγώνες της αρχαιότητας. Αναφέρεται ως "Ευρύλας" από τον Ευσέβιο της Καισαρείας.
Πώρος ο Κυρηναίος

Ο Πώρος ο Κυρηναίος ή Πρώρος (4ος αιώνας π.Χ.) ήταν αρχαίος Έλληνας ολυμπιονίκης από την Κυρήνη ο οποίος στέφθηκε νικητής στο αγώνισμα δρόμου του σταδίου κατά τους 105ους (360 π.Χ.) ολυμπιακούς αγώνες της αρχαιότητας. Θεωρείται πως είναι ο ίδιος αθλητής που κέρδισε στο ίδιο αγώνισμα και κατά την επόμενη διοργάνωση (106ους / 356 π.Χ.) ωστόσο εκεί αναφέρεται ως τόπος καταγωγής τα Μάλια της Κρήτης από τον Διόδωρο τον Σικελιώτη ενώ ο Ευσέβιος της Καισαρείας αναφέρει πως πρόκειται για το ίδιο άτομο.
Ντέιβιντ Έμερι

Ο Ντέιβιντ Έμερι ("David Peter Hemery", γενν. 18 Ιουλίου 1944) είναι Βρετανός πρώην αθλητής του στίβου, νικητής των 400 μέτρων με εμπόδια στους Ολυμπιακούς Αγώνες του 1968 στην Πόλη του Μεξικού.
Η Τελευταία Εκδίκηση

To Η Τελευταία Εκδίκηση (πρωτότυπος τίτλος: "복수는 나의 것", διεθνής: "Sympathy for Mr. Vengeance") είναι νοτιοκορεατική θρίλερ δραματική ταινία του 2002, σε σκηνοθεσία Παρκ Τσαν-γουκ. Το σενάριο γράφτηκε από τον σκηνοθέτη σε συνεργασία με τους Λι Γάε-σουν, Λι Μόο-γιανγκ και Λι Γιονγκ-γιονγκ. Πρωταγωνιστούν οι Σιν Χα-κιούν, Σονγκ Κανγκ-χο και Μπάε Ντούνα. Η ταινία επικεντρώνεται στην προσπάθεια ενός κωφάλαλου, που μαζεύει λεφτά για την εγχείρηση της αδελφής του, η οποία περιμένει μόσχευμα να βρεθεί.

Η ταινία έκανε πρεμιέρα στις 22 Μαρτίου του 2002 και η ταινία εισέπραξε παγκοσμίως λίγο λιγότερο από 2 εκατομμύρια δολάρια. Ωστόσο, στη Νότια Κορέα η ταινία βραβεύθηκε στο "Korean Film Awards" στην κατηγορία της Καλύτερης Φωτογραφίας, Καλύτερου Μοντάζ και Καλύτερου Φωτισμού. Ενώ στο βραβεία "Busan Film Critics Awards" έλαβε βραβείο στις κατηγορίες: Καλύτερη Ταινία και Καλύτερη Σκηνοθεσία. Η ταινία αποτελεί το πρώτο μέρος της "Τριλογίας της Εκδίκησης", χωρίς να έχουν αυτές μεταξύ τους συνέχεια στην πλοκή, με τις άλλες δύο να είναι το "Old Boy" (2003) και το "Η εκδίκηση μιας κυρίας" (2005).
Σάλομον φαν Ράουσντελ

Ο Σάλομον φαν Ράουσντελ (ολλανδικά: Salomon van Ruysdael, Νάαρντεν, περ. 1602 - Χάαρλεμ, 3 Νοεμβρίου 1672 (ταφή)) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με την τοπιογραφία. Ήταν θείος του Γιάκομπ φαν Ράουσντελ.
Βερίνα

Η Αιλία Βερίνα (... - 484) ήταν η σύζυγος του Λέοντα Α΄ της Βυζαντινής Αυτοκρατορίας και αδελφή του Βασιλίσκου. Η κόρη της Αριάδνη ήταν αυτοκράτειρα σύζυγος του Ζήνωνα και, στη συνέχεια, του Αναστάσιου Α΄. Η Βερίνα ήταν η γιαγιά του Λέοντα Β΄.
Γκονγκ Γιου

Ο Γκονγκ Τζι-τσολ (Χάνγκουλ: "공지철", 10 Ιουλίου 1979), περισσότερο γνωστός ως Γκονγκ Γιου ("공유"), είναι Νοτιοκορεάτης ηθοποιός της τηλεόρασης και του κινηματογράφου. Περισσότερο γνωστός είναι για την τηλεοπτική σειρά "The 1st Shop of Coffee Prince", καθώς και για τις ταινίες "The Crucible" (2011) και "Το Εξπρές των Ζωντανών Νεκρών" (2016). Από τη στιγμή που ξεκίνησε την καριέρα του έχει λάβει αρκετές υποψηφιότητες για βραβεία στη χώρα του, μεταξύ αυτών από τα "MBC Drama Awards", τα "Blue Dragon Film Awards" και τα "Asian Film Awards", όπου είναι υποψήφιος στην κατηγορία Α' Ανδρικού Ρόλου, για την ερμηνεία του στο "Train to Busan".
Γιάννης Τσιντσάρης

Ο Γιάννης Τσιντσάρης (8 Φεβρουαρίου 1962 - 1 Μαρτίου 2017) ήταν Έλληνας αθλητής της άρσης βαρών, ο οποίος έφτασε μέχρι την 4η θέση στους Θερινούς Ολυμπιακούς Αγώνες του 1984.
Η Barbie Ραπουνζέλ

Η Barbie Ραπουνζέλ (Αγγλικά: "Barbie Rapunzel") είναι κινούμενα σχεδία σε σκηνοθεσία Όουεν Χέρλι. Η ιστορία είναι προσαρμοσμένη στο παραμύθι "Ραπουνζέλ" των Αδελφών Γκριμ.
Δημήτριος Αγκύραμος

Ο Δημήτριος Αγκύραμος ήταν Έλληνας ιατρός, βοτανολόγος και λόγιος, που γεννήθηκε, έζησε και έδρασε στην Κωνσταντινούπολη κατά τον 18ο αιώνα. Ο Αγκύραμος σπούδασε ιατρική και βοτανική σε διάφορα πανεπιστήμια της Ευρώπης. Μετά τις σπουδές του εγκαταστάθηκε στην Κωνσταντινούπολη, όπου μελέτησε τις θεραπευτικές ιδιότητες των βοτάνων, επίσης ίδρυσε και βοτανικό κήπο. Εκεί άσκησε με επιτυχία το επάγγελμά του, ενώ συνέταξε και βοτανικό λεξικό στην ελληνική, λατινική, περσική, γαλλική, αραβική και τουρκική γλώσσα.
Γιαν Μποτ

Ο Γιαν Μποτ (πλήρες όνομα ολλανδικά: Jan Dirksz Both, μεταξύ 1610/18 - 9 Αυγούστου) ήταν Ολλανδός ζωγράφος, χαράκτης και σχεδιαστής της Χρυσής Ολλανδικής Εποχής στη ζωγραφική. Ήταν ο βασικός πρωτοπόρος των ιταλικού ύφους τοπίων στην Ολλανδία του 17ου αιώνα. Το ύφος που ανέπτυξε είχε βασιστεί στο έργο του Κλωντ Λορραίν στη Ρώμη, ενώ το δικό του ύφος εξελίχθηκε από ζωγράφους όπως ο Νικολάες Μπέρχεμ στο Χάαρλεμ. Επηρέασε, επίσης, την εξέλιξη του ύφους του Έλμπερτ Κόυπ.
Κορνέλις φαν Πούλενμπουργκ

Ο Κορνέλις φαν Πούλενμπουργκ (ολλανδικά: Cornelis van Poelenburgh ή Cornelis van Poelenburch 1594 – 12 Αυγούστου 1667)) ήταν Ολλανδός ζωγράφος και σχεδιαστής της Χρυσής Ολλανδικής Εποχής στη ζωγραφική. Ήταν η ηγετική φυσιογνωμία της πρώτης γενεάς Ολλανδών τοπιογράφων που δραστηριοποιήθηκαν στη Ρώμη στις αρχές του 17ου αιώνα. Έγινε γνωστός για τους μικρών διαστάσεων πίνακές του, που απεικόνιζαν ιταλικού ύφους τοπία με μικρές μορφές που αναπαριστούσαν βιβλικές ή μυθολογικές σκηνές ντυμένες με ενδύματα της εποχής του ζωγράφου.
Ουολμπούτ

Το Ουολμπούτ () είναι μια αγροτική τοποθεσία ("σέλο") στο αγροτικό οκρούγκ Ζαρχάνσκι της επαρχίας Ολγιοκμίνσκι στην δημοκρατία των Σαχά, στην Ρωσία και βρίσκεται 93 χιλιόμετρα (58 μίλια) από το Ολγιοκμίνσκ, το διοικητικό κέντρο της επαρχίας και 3 χιλιόμετρα (1.9 μίλια) από το Τόκκο, το διοικητικό κέντρο του αγροτικού οκρούγκ. Ο πληθυσμός του χωριού ήταν 313 κάτοικοι στην απογραφή του 2002.
Χέρκουλες Σέγκερς

Ο Χέρκουλες Σέγκερς (ολλανδικά: Hercules Pieterszoon Seghers, αναγράφεται και Segers) ήταν Ολλανδός ζωγράφος και χαράκτης της Χρυσής Ολλανδικής Εποχής στη ζωγραφική. Ήταν «ο πλέον εμπνευσμένος, πειραματιστής και αληθινός τοπιογράφος της εποχής του και ακόμη περισσότερο ανανεωτικός στη χαρακτική».
Αυτόνομη Σοβιετική Σοσιαλιστική Δημοκρατία της Τσουβασίας

Η Αυτόνομη Σοβιετική Σοσιαλιστική Δημοκρατία της Τσουβασίας (Χουβάς: Чăваш Автономлă Совет Социаллă Республики
, "Chăwash Avtonomlă Sovet Sociallă Respubliki"; , "Chuvashskaya Avtonomnaya Sovetskaya Sotsialisticheskaya Respublik") ήταν μια Αυτόνομη Σοβιετική Σοσιαλιστική Δημοκρατία εντός της Σοβιετικής Ένωσης.

Καταλαμβάνει περίπου 18.000 τετραγωνικά χιλιόμετρα (6.900 τετραγωνικά μίλια) κατά μήκος της ανατολικής όχθης του Βόλγα, περίπου 60 χιλιόμετρα (37 μίλια) δυτικά της συμβολής με τον ποταμό Κάμα και περίπου 700 χιλιόμετρα (430 μίλια) ανατολικά της Μόσχας. Η Τσουβασική ΑΣΣΔ σχηματίστηκε το 1925 και ανακήρυξε την ανεξαρτησία της εντός της Σοβιετικής Ένωσης το 1990. Οι κύριες οικονομικές δραστηριότητες είναι γεωργικές, και είναι η παραγωγή φρούτων, δημητριακών και η υλοτομία. Η πρωτεύουσα ήταν το Τσεμποκσάρι.
Βίκτορ Σανέγιεφ

Ο Βίκτορ Σανέγιεφ ("ვიქტორ სანეევი", 3 Οκτωβρίου 1945) είναι Γεωργιανός πρώην αθλητής στο άλμα εις τριπλούν, ο οποίος αγωνιζόταν σε διεθνές επίπεδο για την Ε.Σ.Σ.Δ. και κέρδισε τέσσερα ολυμπιακά μετάλλια: τρία χρυσά (1968, 1972 και 1976) και ένα αργυρό (1980).
Φλόρις φαν Ντάικ

Ο Φλόρις φαν Ντάικ (ολλανδικά: Floris van Dyck, αναγράφεται επίσης και Floris van Dijck ή Floris Claesz. van Dyck, περ. 1575 - πριν τις 26 Απριλίου 1651) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με νεκρές φύσεις.